
హరారే : జింబాబ్వే అధ్యక్షుడు రాబర్ట్ ముగాబేను ఆ దేశ సైన్యం అదుపులోకి తీసుకున్నట్లు తెలుస్తోంది. బుధవారం సైన్యం చేసిన ఓ ప్రకటనలో దేశాధ్యక్షుడు రాబర్ట్ ముగాబే, ఆయన సతీమణి  తమ స్వాధీనంలో ఉన్నారని ప్రకటించింది. ప్రభుత్వ కార్యాలయాలను తమ ఆధీనంలోకి తెచ్చుకుంటున్నామని, రాజధాని నగరంలోని వీథుల్లో గస్తీ కార్యకలాపాలను నిర్వహిస్తున్నామని పేర్కొంది. ప్రభుత్వ ఆధ్వర్యంలోని ప్రసార సాధనాలను కూడా సైన్యం స్వాధీనం చేసుకున్నట్లు తెలుస్తోంది.మంగళవారం రాత్రి జరిగిన సైనిక చర్యను తిరుగుబాటుగా అందరూ భావిస్తున్నారు. అయితే సైన్యానికి మద్దతిస్తున్నవారు మాత్రం దీనిని రక్తపాతరహిత దిద్దుబాటు చర్యగా అభివర్ణిస్తున్నారు.బుధవారం ఉదయం జింబాబ్వే బ్రాడ్కాస్టింగ్ కార్పొరేషన్ను స్వాధీనం చేసుకున్న తర్వాత సైన్యం అధికార ప్రతినిథి ఒకరు దేశాన్ని ఉద్దేశించి మాట్లాడారు. ముగాబే చుట్టూ ఉన్న నేరస్థులను సైన్యం లక్ష్యంగా చేసుకుందని తెలిపారు. శాంతిభద్రతలను పునరుద్ధరిస్తామని హామీ ఇస్తున్నట్లు ప్రకటించారు.జింబాబ్వేలో ప్రస్తుతం ఆర్థిక సంక్షోభం తీవ్రంగా ఉంది. దేశవాసులు బ్యాంకుల వద్ద పొడవైన వరుసల్లో నిలుచున్నారు. కాస్త సొమ్మునైనా తీసుకుని, చేతిలో ఉంచుకోవాలని ప్రయత్నిస్తున్నారు. దేశ రాజధాని హరారే నగరంలో సైనికులు కీలక ప్రాంతాల్లో గస్తీ తిరుగుతున్నారు.ముగాబే (93), ఆయన సతీమణి ఎక్కడ ఉన్నారో తెలియడం లేదు. అయితే వీరికి భద్రత కల్పించినట్లు ఆర్మీ అధికార ప్రతినిధి చెప్పారు. ఇది మిలిటరీ టేకోవర్ కాదని ఆర్మీ ఓ ప్రకటనలో తెలిపింది. దేశంలో సామాజిక, ఆర్థిక కష్టాలకు కారణమవుతున్న నేరాలకు పాల్పడుతున్నవారిని లక్ష్యంగా చేసుకున్నామని పేర్కొంది. ఈ నేరగాళ్ళు ముగాబే చుట్టూ ఉన్నారని తెలిపింది. రెచ్చగొడితే తగినరీతిలో బదులిస్తామని చెప్పింది.

harare : jimbabwe adhyakshudu rabert mugabenu aa desha sainyam adupuloki teesukunnatlu telustondi. budhavaaram sainyam chesina oo prakatanalo deshaadhyakshudu rabert mugabe, aayana sateemani  tama swaadheenamlo unnaarani prakatinchindi. prabhutva kaaryaalayaalanu tama aadheenamloki tecchukuntunnamani, rajadhani nagaramloni veedhullo gastee kaaryakalaapaalanu nirvahistunnaamani perkondi. prabhutva aadhvaryamloni prasara saadhanaalanu kuudaa sainyam swaadheenam chesukunnatlu telustondi.mangalavaaram raatri jarigina sainika charyanu tirugubaatugaa andaruu bhaavistunnaaru. ayithe sainyaaniki maddatistunnavaaru maatram deenini raktapaatarahita diddubaatu charyaga abhivarnistunnaaru.budhavaaram udayam jimbabwe bradcasting carporationnu swaadheenam chesukunna tarvaata sainyam adhikara pratinithi okaru deshaanni uddesinchi matladaru. mugabe chuttu unna nerasthulanu sainyam lakshyamgaa chesukundani telipaaru. saantibhadratalanu punaruddharistaamani haami istunnatlu prakatinchaaru.jimbabwelo prastutam aardhika sankshobham teevramgaa undi. desavaasulu byaankula vadda podavaina varusallo niluchunnaaru. kaasta sommunaina teesukuni, chetilo unchukovaalani prayatnistunnaaru. desha rajadhani harare nagaramlo sainikulu keelaka praantaallo gastee tirugutunnaru.mugabe (93), aayana sateemani ekkada unnaro teliyadam ledu. ayithe veeriki bhadrata kalpinchinatlu armi adhikara pratinidhi cheppaaru. idhi military takovar kaadani armi oo prakatanalo telipindi. desamlo saamaajika, aardhika kashtalaku kaaranamavutunna neraalaku paalpadutunnavaarini lakshyamgaa chesukunnamani perkondi. ee neragaallu mugabe chuttu unnaarani telipindi. rechagodithe taginareetilo badulistaamani cheppindi.